Diari Oficial de la Generalitat Valenciana


Sumari del DOGV 114, del 28-07-1983 (1983/802350)

DECRET86/1983, de 18 de juliol, pel qual s'aprova el Reglament del Diari Oficial de la Generalitat Valenciana
-------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/07/18/86/dof/vci/html**

### Dades del document

Número de DOGV
:   114

Data del DOGV
:   28-07-1983

Secció del DOGV
:   DISPOSICIONS GENERALS

Número del document
:   1983/802350


Data del document
:   18-07-1983

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 86/1983, de 18 de juliol, pel qual s'aprova el Reglament del Diari Oficial de la Generalitat Valenciana.  
El Decret de 3 de desembre de 1982, pel qual s'aprova el Reglament de Règim Interior de la Presidència del Consell, estableix, en l'article 32, i dependent de la Secretaria General Tècnica, el Servei de Publicacions i Diari Oficial de la Ceneralitat Valenciana.   
També el Decret de 3 de desembre de 1982 aprovatori del Reglament de Règim Interior del Consell de la Generalitat Valenciana, en l'article seté, punt 21, atribueix al President del Consell de la Generalitat Valenciana ordenar quan convinga, la publicació al Diari Oficial de la Generalitat Valenciana facultat assignada per ordre de la Presidència de la Generalitat de data 6 de juliol de 1983, al Conseller de la Presidència.   
Tenint en compte la conveniència d'ampliar les disposicions publicables no sols a aquelles que emanen de la Generalitat Valenciana, sinó a totes aquelles que efecten els interessos generals de la Comunitat Valenciana; estimant la necessitat d'ordenar-les i de sistematitzar-les per seccions, i veient la procedència de regular les subscripcions al Diari Oficial de la Generalitat Valenciana i els drets econò mics que comporten.   
En atenció a aquests motius, i amb la deliberació prèvia del Consell, en la reunió celebrada el dia 18 de juliol de 1983,   
DECRETE:  
CAPITOL I  
Disposició prelimmar  
Article 1.r  
El Diari Oficial de la Generalitat Valenciana te el caràcter d'òrgan d'edició oficial de les disposicions d'interés i observança general emanades de la Comunitat Autònoma Valenciana.   
CAPITOL II  
Organ competent  
Article 2.n  
Les competències de la Generalitat Valenciana en les matèries referides al Diari Oficial queden atribuïdes al President de la Generalitat o al Conseller de la Presidència.   
CAPITOL III  
Disposicions publicables  
Article 3.r  
Totes les normes, disposicions i actes emanats de la Generalitat Valenciana que per llur naturalesa ho requeresquen, seran publicats al Diari Ofïcial de la Generalitat Valenciana.   
Article 4.t   
En especial, seran publicats al Diari Oficial de la Generalitat Valenciana:   
a) Les Lleis votades en les Corts Valencianes, Decrets  
Ordres, instruccions i circulars emanades del Ple del Consell, de la Presidència o dels Consellers i dels altres òrgans de la Generalitat Valenciana. Ho seran també les disposicions resolucions emanades de l'Administració Central que efecten els interessos generals de la Comunitat Autònoma i les disposicions i resolucions de les Diputacions Provincials que efecten els esmentats interessos.   
b) Les convocatòries i incidències d'oposicions, concursos i crides per a la provisió de places en totes les àrees de l'Administració Autònoma.   
c) Els nomenaments, situacions i incidències del personal al servei de l'Administració Autònoma, quan així ho dispose una disposició general.   
d) Els anuncis, edictos, convocatòries, etc., que per a la publicació vulguen remetre tant els òrgans oficials com els particulars.   
Article 5.é  
En la inserció d'originals es guardarà l'ordre de seccions següent:   
I. Disposicions Generals, en figuraran en primer lloc les emanades de la Comunitat Autònoma i segons l'ordre seguent: Lleis de les Corts Valencianes, Disposicions del Consell en Ple, de la Presidència de la Generalitat i de les diverses Conselleries, segons l'ordre corresponent.   
En segon lloc, les disposicions generals emanades de l'Administració Local.   
II. Resolucions referents a les Autoritats i personal de la Generalitat Valenciana, que constarà de dues Subseccions:   
a) Nomenaments, situacions i incidències.   
b) Oposicions i concursos.   
III. Altres disposicions i resolucions.   
IV. Administració de Justicia.   
V. Anuncis.   
Article 6.é  
1. El text de cada número del Diari Oficial de la Generalitat Valenciana serà precedit d'un sumari que expose les disposicions que s?hi contenen, amb indicació de la pàgina en què comenca la inserció.   
2. Semestralment se n'editarà un índex de les disposicions; resolucions oficials publicades.   
Article 7.é  
El text del Diari Oficial de la Generalitat Valenciana es farà en valencià i en castellà.   
Article 8.é  
Els originals destinats a la publicació en el Diari Oficial de la Generalitat Valenciana seran mecanografiats o impresos per qualsevol procediment quimic o mecànic, per una sola cara i a doble espai mecanogràfic, en fulles de paper clar, signats per qui pretén la publicació, i en el cas del Consell, amb el vist i plau del Conseller com petent o autoritat en qui delegue.   
Article 9.é  
Els anuncis, edictes i d'altres insercions que es pretenen publicar al Diari Oficial seran remitits a la Presidència de la Generalitat o a les persones en qui delegue.   
Article 10.   
Qualsevol inserció al Diari Oficial necessitarà l'ordre de publicació del President de la Generalitat o del Conseller de la Presidència.   
Article 11.   
Els originals que s'envien al Diari Oficial de la Generalitat Valenciana tindran caràcter oficial i reservat. Per cap causa no podrà facilitar-se'n cap noticia, llevat d'ordre escrita que autoritze el contrari, dimanada de la dependència de què procedesca l'original.   
Article 12.   
Si alguna disposició oficial aparegués amb errades que n'alteren o en modifiquen el sentit, serà reproduïda immediatament, totalment o en la part necessària, amb les correccions escaients.   
CAPITOL IV  
Dels drets econòmics per subscripcions i anuncis  
Article 13.   
Les Diputacions Provincials i els Ajuntaments de l'àmbit territorial de la Comunitat Valenciana se subscriuran al Diari Oficial de la Generalitat Valenciana.   
Article 14.   
Són motiu de drets econòmics els serveis següents:   
a) Les subscripcions voluntàries.  
b) Les subscripcions obligatòries.  
c) La inserció d'anuncis, avisos, requeriments i textos de tota mena, sempre que no estiguen exceptuats de pagament per la Llei.   
d) La venda d'exemplars solts.  
Article 15.   
Els drets econòmics pels serveis que s'indiquen en l'article anterior seran liquidats d'acord amb les tarifes referides a anuncis, subscripcions i vendes d'exemplars solts que anualment s'aprovaran.   
Article 16.   
Les subscripcions voluntàries, a càrrec de particulars o d'organismes oficials, seran anuals, i el pagament serà efectuat de bestreta.   
Article 17.   
Als subscriptors obligatoris que no abonen l'import de les subscripcions en el termini que s'indica a l'article anterior, se'ls suspendrà la remissió del Diari Oficial. Mentre no paguen els dèbits, se'ls recordarà l'obligació de fer-ho i se'ls hi requerirà, exigint-los el pagament de les quantitats pendents, per les vies legals corresponents.   
Article 18.   
La Presidència de la Generalitat Valenciana podrà acordar les subscripcions gratuïtes que estime convenients, bé per intercanvi o per concessió especial; queden exclosos del pagament de la subscripció les autoritats i centres oficials que tinguen reconegut aquest dret per Llei.   
Article 19.   
El pagament de la subscripció dóna dret a rebre el Diari Oficial a domicili, amb la periodicitat amb què siga publicat.   
Article 20.   
Seran de pagament obligatori totes les insercions o anuncis referents a subhastes, concursos, convocatòries, plecs de condicions, devolucions de fiances, adjudicacions, contractes, citacions, requeriments, concessions, sentències, actes administratius i, en general, qualsevol anunci provinent d'expedients o assumptes que siguen tramitats a instància de part o motivats per un interés particular o per causes o en benefici de tota persona o entitat, llevat que siga gratuït per precepte legal exprés.   
Article 21.   
No pagaran drets d'inserció i seran publicats gratuïtament totes aquelles insercions que tinguen el caràcter d'oficils, per procedir de corporacions o centres de l'indole esmentada, que tinguen reconegut aquest dret, i seran reputats com a tals els següents:   
a) Les Lleis de les Corts Valencianes, Decrets, Ordres, instruccions i circulars, i en general les disposicions, resolucions i anuncis emanats del Ple del Consell, de la Presidència o dels Consellers, respectivament, i dels altres òrgans de la Generalitat Valenciana.   
b) Les disposicions i resolucions emanades de l'Administració de l'Estat que efecten els interessos de la Comunitat Autònoma i les disposicions i resolucions de les Diputacions Provincials que efecten els esmentats interessos.   
c) Els previstos així legalment per a l'Administració de Justícia.   
d) Els actes i disposicions emanats dels poders públics que acorda la Presidència de la Generalitat o persona en la qual delegue que es verifiquen gratuïtament.   
Article 22.   
L'obligat pagament de les insercions o subscripcions serà verificat en efectiu en l'Administració del Diari Oficial, sense perjudici que s'establesquen altres formes de pagament o llocs.   
DISPOSICIO DEROGATORIA  
Queden derogats l'Ordre de 29 de gener de 1980, l?0rdre de 18 de febrer de 1980, el Decret de 31 de març de 1981, i qualsevol altra disposició d'igual o inferior rang que aquest Decret, en allò que se n'opose al contingut.   
València, 18 de juliol de 1983.   
El President de la Generalitat,  
JOAN LERMA I BLASCO


Còpia Permalink ELI